cyanic-selkie/wikianc huggingface dataset:
Τρόι Σιβάν
Μουσική
Ο Τρόι Σιβάν τραγούδησε τις χρονιές 2006, 2007 και 2008 για το αυστραλιανό Channel Seven Perth Telethon. Η παρουσίαση του το 2006 περιελάμβανε ένα ντουέτο με τον νικητή του Australian Idol, Guy Sebastian. Κατάφερε να φτάσει μέχρι τους τελικούς του StarSearch 2007. Έκανε το ντεμπούτο του με το άλμπουμ Dare to Dream που κυκλοφόρησε τον Φεβρουάριο του 2008.Το CD περιλαμβάνει πέντε τραγούδια : "There's a Hero", "Angels Brought Me Here", "Somewhere Over the Rainbow", "Unsung Hero" and "The Prayer". Δύο χρόνια αργότερα άνοιξε το τραγούδι "We Are The World 25 for Haiti (εκτέλεση του Youtube)", μια συνεργασία πενήντα εφτά καλλιτεχνών, παραγωγής της  Lisa Lavie, για την συλλογή χρημάτων για τα θύματα του σεισμού στην Αϊτή το 2010. Το Δεκέμβριο του 2012 έγραψε το "The 2012 song", ένα δικό του τραγούδι στο οποίο λέει την ιστορία της χρονιάς από την δική του οπτική γωνία. Στις 5 Μαΐου του 2013 έγραψε το τραγούδι 'The Fault in Our Stars' εμπνευσμένος από το ομώνυμο βιβλίο του John Green. Πριν την δημοσίευση του μουσικού βίντεο στο Youtube ανάρτησε το τραγούδι στο Tumblr. Στο διάστημα μιας νύχτας έλαβε περισσότερα από 100,000 σχόλια που υποστήριζαν την δημιουργία μουσικού βίντεο. Τα γυρίσματα του βίντεο έγιναν στο νοσοκομείο "Princess Margaret Hospital for Children" στη Δυτική Αυστραλία με δύο κοπέλες που υποφέρουν από καρκίνο, την Kimmy και την Montana. Στις 29 Δεκεμβρίου του 2013 δημοσίευσε το "The 2013 song" ανάλογο με αυτό του 2012
Ηθοποιία
Το 2007 ο Sivan πρωταγωνίστησε ως Όλιβερ Τουίστ σε μια παραγωγή της Oliver! στο θέατρο Regal.
Το 2009 κέρδισε τον πρωταγωνιστικό ρόλο στην ταινία Spud, κινηματογραφική προσαρμογή του μυθιστορήματος του νοτιοαφρικανού συγγραφέα John van de Ruit. Τα γυρίσματα έλαβαν χώρα στη Νότιο Αφρική το 2010 για ενάμιση περίπου μήνα από Μάρτιο μέχρι Απρίλιο.
Τον Ιούνιο του 2012 επέστρεψε στη Νότιο Αφρική για τη δεύτερη ταινία της σειράς Spud που προβλήθηκε στη Νότιο Αφρική στις 2 Ιουνίου του 2013. Την επόμενη μέρα ξεκίνησαν τα γυρίσματα του Spud 3 το οποίο αναμένεται την 1 Δεκεμβρίου 2014.
Social Media
Το Σεπτέμβριο του 2012 ο Sivan ξεκίνησε να δημιουργεί εβδομαδιαία βίντεο στο Youtube όπου από το 2007 ανέβαζε μόνο βίντεο στα οποία ο ίδιος τραγουδούσε. Ο Sivan αυτή τη στιγμή έχει περισσότερους από 3,500,000 συνδρομητές και περισσότερες από 200,500,000 προβολές των βίντεο του. Το κανάλι του περιλαμβάνεται στα κορυφαία 20 κανάλια youtube στην Αυστραλία.
Άλλα social media του Sivan έχουν επίσης πολλούς "πιστούς οπαδούς". Το Δεκέμβριο του 2013 ο λογαριασμός του στο Twitter είχε περισσότερους από 702,000 ακόλουθους, ο λογαριασμός του στο Instagram περισσότερους από 649,00, ενώ στο Facebook έχει περισσότερα από 445,000 likes. Στο 2021, έχει περίπου 12 εκατομμύρια ακόλουθους στο Instagram και 9 εκατομμύρια στο Twitter. Όπως πολλοί άλλοι συνάδελφοι του Sivan στο Youtube, ξοδεύει αρκετό χρόνο για να επικοινωνεί με τους φίλους του σε αυτές τις σελίδες για να ενδυναμώσει τις σχέσεις του με τους φαν του.
Τέλος, διατηρεί λογαριασμό στο Tumblr.
Τρόμος στο Παρθεναγωγείο
Τρόμος στο Παρθεναγωγείο ή Υστερία (πρωτότυπος αγγλικός τίτλος: Black Christmas) είναι καναδική ταινία τρόμου, σκηνοθετημένη από τον Μπομπ Κλαρκ το 1974. Το σενάριο της ταινίας γράφηκε από τον Ρόι Μουρ και πρωταγωνιστεί η Ολίβια Χάσεϊ, η Μάργκοτ Κίντερ και ο Κιρ Ντούλια.
Τα έξοδα για την παραγωγή της ταινίας δεν ήταν περισσότερο από 620,000 δολάρια και η ταινία είχε τελειώσει μέσα σε επτά εβδομάδες. Ο αρχικός τίτλος του σεναρίου ήταν The Babysitter, αλλά μετά άλλαξε σε Stop Me. Ο τελικός τίτλος (Black Christmas) άλλαξε σε Silent Night, Evil Night εξαιτίας του ότι η Warner Bros φοβήθηκε πως το κοινό θα νόμιζε πως η ταινία ήταν blaxploitation (διανομή ρόλων μόνο σε Αμερικανοαφρικανούς ηθοποιούς). Ο τελικός τίτλος όμως επαναφέρθηκε, λόγω της αποτυχίας εξαιτίας του ονόματος. Για την τηλεόραση μετονομάστηκε σε Stranger in the House.
Πλοκή
Ένας μυστηριώδης ξένος τρομοκρατεί τα κορίτσια σε μια φοιτητική εστία θηλέων, τα οποία κάνουν ένα πάρτι για την παραμονή Χριστουγέννων. Τα απειλητικά τηλεφωνήματα διαδέχονται τις εξαφανίσεις κάποιων κοριτσιών (τα οποία δολοφονούνται ένα ένα από τον δολοφόνο). Στην αρχή δολοφονείται η Κλερ Χάρισον: ο δολοφόνος την ακινητοποιεί και την τυλίγει με μια πλαστική σακούλα. Την εγκαταλείπει σε μια κουνιστή καρέκλα στην σοφίτα, αφήνοντάς την να πεθάνει από ασφυξία. Η οικονόμος του σπιτιού ακολουθεί σε μια ξαφνική επίθεση και η αστυνομία αρχίζει να ερευνά τις παράξενες εξαφανίσεις.
Εν τω μεταξύ, η ηρωίδα Τζες Μπράντφορντ αποκαλύπτει στο αγόρι της πως περιμένει το παιδί του αλλά δεν είναι πρόθυμη να το κρατήσει. Ο Πίτερ (το αγόρι της) αρχίζει να συμπεριφέρεται περίεργα και αρχίζει να παρουσιάζει ξαφνικά ξεσπάσματα θυμού παρακαλώντας την να αλλάξει τη γνώμη της. Όταν οι Μπαρμπ και η Φιλ δολοφονούνται και η τρομοκρατημένη Τζες μένει τελευταία, απαντώντας στο τηλεφώνημα του δολοφόνου. Η αστυνομία ανακαλύπτει πως το τηλεφώνημα προέρχεται από μέσα στο ίδιο το κτήριο αλλά δεν προλαβαίνει να της το εξακριβώσει καθώς αντί εκείνη να τρέξει έξω, ανεβαίνει τις σκάλες για πάνω και ο δολοφόνος της επιτίθεται.
Δραπετεύοντας από τον δολοφόνο, αντιμετωπίζει τον Πίτερ. Εκείνη πιστεύει πως ο Πίτερ είναι κρυμμένος πίσω από τις δολοφονίες και τα τηλεφωνήματα και πριν εκείνος εξηγήσει, εκείνη τον σκοτώνει. Η αστυνομία καταφθάνει και εφόσον η υπόθεση έκλεισε, η Τζες μένει μόνη στο κρεβάτι της για ξεκούραση. Το τηλέφωνο κτυπά ακόμη μια φορά ενώ οι τίτλοι τέλους εμφανίζονται.
Ριμέικ
Το ριμέικ βγήκε στους κινηματογράφους τον Δεκέμβρη του 2006. Πρωταγωνιστούν οι: Κέιτι Κάσιντι, Μισέλ Τράχτενμπεργκ, Μέρι Ελίζαμπεθ Γουίνστεντ, Κρίστεν Κλόουκ, Κρίσταλ Λόου, Λέισι Τσάμπερτ και Άντρεα Μάρτιν (που επιστρέφει αλλά στον ρόλο της κας Μακχένρι).
Εξωτερικοί σύνδεσμοι
Κατηγορία:Ταινίες του 1974 Κατηγορία:Καναδικές ταινίες Κατηγορία:Καναδικές ταινίες τρόμου Κατηγορία:Ταινίες παραγωγής Warner Bros.
Βαλκανικοί Αγώνες Κλειστού Στίβου 1997
Το Δ΄ Βαλκανικό πρωτάθλημα κλειστού στίβου 1997 έγινε στις 22 Φεβρουαρίου στην Αθήνα, στο Στάδιο Ειρήνης και Φιλίας, που αποτελούσε τον μόνιμο τόπο διεξαγωγής της διοργάνωσης τα πρώτα χρόνια. Μετείχαν οκτώ βαλκανικές χώρες, αφού στις "παραδοσιακές" έξι παλιές χώρες προστέθηκαν για πρώτη φορά η ΠΓΔΜ και η Μολδαβία που εντάχθηκαν στην Βαλκανική Ένωση Στίβου (ΒΑΑ) το 1996. Στα αγωνίσματα προστέθηκε το άλμα επί κοντώ γυναικών. Δεν υπήρξε βαθμολογία. Πολυνίκεις αναδείχθηκαν στους άνδρες η Ελλάδα και στις γυναίκες η Ρουμανία.
Πηγές
1997 Κατηγορία:Αθλητισμός στην Ελλάδα Κατηγορία:Στίβος το 1997
Μέγας Κομήτης του 1843
thumb|250px|Απεικόνιση του κομήτη Ο Μέγας Κομήτης του 1843, με επίσημο προσδιορισμό C/1843 D1 και 1843 I, είναι κομήτης μεγάλης περιόδου ο οποίος έγινε πολύ λαμπρός τον Μάρτιο του 1843, όταν πέρασε από το περιήλιό του σε μικρή απόσταση από την επιφάνεια του Ήλιου (0,0055 ΑΜ από το κέντρο του Ήλιου). Ο κομήτης ανακαλύφθηκε τις 5 Φεβρουαρίου 1843 και αύξησε γρήγορα τη φωτεινότητά του καθώς πλησίαζε στο περιήλιό του, το οποίο έλαβε χώρα τις 27 Φεβρουαρίου 1843. Ο κομήτης ήταν εύκολα ορατός κατά τη διάρκεια της ημέρας κοντά στον Ήλιο. Μετά το πέρασμα από το περιήλιο ο κομήτης ήταν καλύτερα ορατός από το νότιο ημισφαίριο. Η τελευταία γνωστή παρατήρησή του έλαβε χώρα τις 19 Απριλίου 1843.
Ο Μέγας Κομήτης του 1843 απέκτησε μια εξαιρετικά μακριά και λεπτή ουρά κατά τη διάρκεια και μετά το πέρασμά του από το περιήλιο. Από τη Γη φαινόταν αν έχει μήκος στον ουράνιο θόλο 45 μοίρες στο μέγιστό της. Η ουρά του υπολογίστηκε ότι είχε μήκος μεγαλύτερο από 2 αστρονομικές μονάδες (περίπου 300 εκατομμυρία χιλιόμετρα) και ήταν η μακρύτερη ουρά κομήτη μέχρι που μετρήσεις από το διαστημόπλοιο Ulysses έδειξαν ότι ο κομήτης Χιακουτάκε το 1996 είχε μια ουρά με σχεδόν το διπλάσιο μήκος.
Παραπομπές
Κατηγορία:Κομήτες
Μαρί Ντρέσλερ
Η Μαρί Ντρέσλερ (Marie Dressler, 9 Νοεμβρίου 1868 - 28 Ιουλίου 1934) ήταν Αμερικανοκαναδέζα ηθοποιός του θεάτρου και του κινηματογράφου  βραβευμένη με το Όσκαρ Α' γυναικείου ρόλου.
Βιογραφία
Η Ντρέσλερ γεννήθηκε στο Κόμπουργκ του Οντάριο ως Λέιλα Μαρί Κέρμπερ (Leila Marie Koerber) από γονείς μουσικούς. Ξεκίνησε την καριέρα της στο θέατρο σε ηλικία 14 ετών, οπότε και ξεκίνησε να χρησιμοποιεί το επώνυμο της θείας της. Το 1862 έπαιξε για πρώτη φορά στο Μπρόντγουεϊ και τα χρόνια που ακολούθησαν ήταν δημοφιλής σταρ του Βοντβίλ.
To 1914 έπαιξε για πρώτη φορά στον κινηματογράφο στο πλευρό του Τσάρλι Τσάπλιν στην ταινία Το Τρύπιο Ρομάντζο του Τσάρλι (Tillie's Punctured Romance) την πρώτη κινηματογραφική κωμωδία μεγάλου μήκους''. Η ταινία, η πρώτη και για τον Τσάπλιν, σημείωσε σημαντική επιτυχία και είχε δύο συνέχειες. ''Ύστερα από μερικές ακόμα ταινίες επέστρεψε στη Νέα Υόρκη και το θέατρο. Τα επόμενα χρόνια όμως μπήκε στη μαύρη λίστα και δεν της προσφέρονταν ρόλοι επειδή σαν συνδικαλίστρια είχε συμμετάσχει στη διοργάνωση μιας απεργίας τεχνικών του θεάτρου. Ο αποκλεισμός την οδήγησε στη φτώχεια και πήγε στο Χόλυγουντ αναζητώντας νέες ευκαιρίες. Η καλή της φίλη, σεναριογράφος Φράνσις Μάριον (Frances Marion) τη βοήθησε να υπογράψει ένα συμβόλαιο με το στούντιο όπου εργαζόταν, την MGM (εμ τζι εμ) το 1927. Αρχικά χρησιμοποιήθηκε κυρίως σε ρόλους ηλικιωμένων κυριών όπως της οξύθυμης σπιτονοικοκυράς. Έπαιξε μαζί με την ηθοποιό Πόλυ Μοράν (Polly Moran) σε αρκετές ταινίες και σχημάτισαν ένα σχετικά δημοφιλές κινηματογραφικό δίδυμο.
Η συμμετοχή της στις πετυχημένες ταινίες Μια Γυναίκα με Καρδιά (The patsy) και Η Μη Εστεμμένη Βασίλισσα (The uncrowned queen) της χάρισε ευρύτερη αναγνώριση. Έκανε το μεγάλο άλμα στην καριέρα της το 1930 με τη συμμετοχή της στην πρώτη ομιλούσα ταινία της Γκρέτα Γκάρμπο, Άννα Κρίστι (Anna Christie), στο ρόλο μιας γερασμένης, πικραμένης πόρνης. Την ίδια χρονιά έπαιξε στο Μιν και Μπιλ (Min and Bill) με τον Γουάλας Μπίρι (Wallace Beery) να υποδύεται το σύζυγο της αν και ήταν 20 χρόνια νεώτερος της. Η ταινία ήταν η μεγαλύτερη επιτυχία της χρονιάς και μεταμόρφωσε τη Ντρέσλερ σε κινηματογραφικό αστέρα πρώτου μεγέθους αν και είχε περάσει τα εξήντα. Στην τελετή των βραβείων Όσκαρ του 1931 ο ρόλος αυτός της χάρισε και το βραβείο Α' Γυναικείου Ρόλου. Την επόμενη χρονιά ήταν ξανά υποψήφια για το βραβείο για το ρόλο της στην ταινία Έμμα(Emma). Στις 7 Αυγούστου του 1933 ήταν εξώφυλλο στο περιοδικό Τάιμ (Time). Την ίδια χρονιά έπαιξε μαζί με πολλούς άλλους αστέρες όπως τους Τζον Μπάριμορ (John Barrymore), Τζην Χάρλοου (Jean Harlow) και Γουάλας Μπίρι στην ταινία Το βράδυ στις οκτώ (Dinner at eight), την κινηματογραφική διασκευή ενός πετυχημένου θεατρικού έργου του Μπρόντγουεϊ των Τζωρτζ Σ. Κάουφμαν (George S. Kaufmann) και Έντνα Φέρμπερ (Edna Ferber). Η ταινία Τάγκμποουτ Άννι (Tugboat Annie) της ίδιας χρονιάς, όπου έπαιξε για ακόμα μια φορά με τον Γουάλας Μπίρι, σημείωσε επίσης μεγάλη εισπρακτική επιτυχία.
Στις αρχές του 1934 διαγνώστηκε με καρκίνο. Ο επικεφαλής της MGM Λούις Μπ. Μάγερ (Louis B. Mayer) έμαθε τη διάγνωση από το γιατρό της και του ζήτησε να μην της το πει για να μην καταρρακωθεί ψυχολογικά. Η Ντρέσλερ πέθανε στις 28 Ιουλίου εκείνης της χρονιάς στη Σάντα Μπάρμπαρα της Καλιφόρνια.
Εξωτερικοί σύνδεσμοι
Κατηγορία:Βραβευμένες με Όσκαρ Α' Γυναικείου Ρόλου Κατηγορία:Ερμηνευτές βοντβίλ Κατηγορία:Αμερικανίδες ηθοποιοί βωβών ταινιών Κατηγορία:Αμερικανοί απομνημονευματογράφοι Κατηγορία:Αμερικανοί παραγωγοί ταινιών Κατηγορία:Αμερικανοί σεναριογράφοι Κατηγορία:Αμερικανίδες ηθοποιοί θεάτρου Κατηγορία:Αμερικανίδες ηθοποιοί κινηματογράφου Κατηγορία:Καναδές ηθοποιοί κινηματογράφου Κατηγορία:Καναδές ηθοποιοί θεάτρου Κατηγορία:Καναδές ηθοποιοί βωβών ταινιών Κατηγορία:Αμερικανοί σκηνοθέτες βωβών ταινιών Κατηγορία:Καναδοί σκηνοθέτες βωβών ταινιών
Ισλανδική Κοινοπολιτεία
Ο όρος Ισλανδική Κοινοπολιτεία αναφέρεται στο καθεστώς που επικράτησε στην Ισλανδία μεταξύ της εγκαθίδρυσης του Αλθίνγκι το 930 και την δέσμευση αφοσίωσης στον Νορβηγό βασιλιά το 1262. Αρχικά, εγκαθιδρύθηκε από ένα κοινό αποτελούμενο βασικά από πρόσφατους μετανάστες από τη Νορβηγία που έφυγαν εξαιτίας της ενοποίησης της χώρας αυτής υπό τον Βασιλιά Χάραλντ Φαιρχάιρ.
Το σύστημα Goðorð
Η πολιτεία είχε ασυνήθιστη δομή. Σε εθνικό επίπεδο αποτελείτο από δύο μόνο κλάδους: τη νομοθετική εξουσία και τα δικαστήρια. Δεν υπήρχε βασιλιάς ή άλλη κεντρική εκτελεστική εξουσία. Η υπο-εθνική κυβέρνηση ήταν χωρισμένη σε έναν αριθμό goðorð (γκοδόρδ), τα οποία ουσιαστικά ήταν ομάδες ή συμμαχίες κυβερνώμενες από αρχηγούς οι οποίοι αποκαλούνταν goðar (ενικός goði). Οι αρχηγοί προνοούσαν για την άμυνα και και όριζαν κριτές για την επίλυση διαμαχών μεταξύ μελών των goðorð. Τα goðorð δεν ήταν αυστηρά γεωγραφικές περιφέρειες. Αντιθέτως, η συμμετοχή σε ένα goðorð ήταν προσωπική απόφαση, και οποιοσδήποτε μπορούσε, τουλάχιστον θεωρητικά, να αλλάξει goðorð με βάση τη βούλησή του. Αυτή είναι και η βάση για τον αμφισβητούμενο ισχυρισμό πως η Κοινοπολιτεία ήταν δημοκρατία. Ωστόσο, καμία ομάδα λιγότερων ανθρώπων μπορούσε να εκλέξει ή ανακηρύξει κάποιον goði. Η θέση ήταν ιδιοκτησία που μπορούσε να αγοραστεί, πωληθεί, δανειστεί και κληρονομηθεί.
Το Δικαστικό Σύστημα
Αν κάποιος ήθελε να ασκήσει έφεση σε μία απόφαση του goðorð δικαστηρίου του ή αν προκαλείτο διαμάχη μεταξύ μελών διαφορετικών goðorð, η υπόθεση παραπεμπόταν σε ένα σύστημα ανωτέρου επίπεδου δικαστηρίων, που κατέληγαν στα τέσσερα τοπικά δικαστήρια που σχημάτιζαν το Αλθίνγκι, το οποίο αποτελείτο από τους goðar των Τεσσάρων Τετάρτων της Ισλανδίας. Τελικά το Αλθίνγκι δημιούργησε ένα "πέμπτο δικαστήριο", ως το ανώτατο δικαστήριο όλων, και περισσότερους goðar ως μέλη του.
Το Αλθίνγκι μπόρεσε μόνο μετρίως να σταματήσει τις διάφορες βεντέτες. Ο Μάγκνους Μάγκνουσσον το αποκαλεί ασταθές υποκατάστατο εκδίκησης. Ωστόσο μπορούσε να δράσει σαρωτικά. Κατά την αλλαγή θρησκεύματος της Ισλανδίας το 1000, το Αλθίνγκι αποφάσισε πως όλοι οι Ισλανδοί πρέπει να βαπτιστούν και απαγόρευσε τη δημόσια εκτέλεση παγανιστικών ιεροτελεστιών. Η ιδιωτική εκτέλεση απαγορεύτηκε λίγα χρόνια μετά.
Παρακμή και Πτώση
Στις αρχές του 13ου αιώνα η Κοινοπολιτεία άρχισε να υποφέρει από σοβαρές εσωτερικές διαμάχες. Εξαιτίας της δυσαρέσκειας με τις εγχώριες εχθρότητες και την πίεση από τους ηγέτες της Νορβηγίας, οι Ισλανδοί ηγέτες αποφάσισαν το 1262 να αναγνωρίσουν το Χάακον Δ’ της Νορβηγίας ως βασιλιά. Αυτό τερμάτισε την Κοινοπολιτεία.
Εξωτερικοί σύνδεσμοι
Κατηγορία:Ιστορία της Ισλανδίας Κατηγορία:Πρώην δημοκρατίες
Παρκινσόνια η αγκαθωτή
Ετυμολογία
aculeatus, a, um > acúleus αγκάθι, κεντρί = ακιδωτή.
Ιδιότητες
Ανθίζει από μέσα Απριλίου μέχρι και αρχές Αυγούστου, σε υψόμετρο από 0-300 m. Αναπτύσσεται σε ηλιόλουστες θέσεις, σε ξηρά ακόμη και φτωχά εδάφη. Απαιτεί προστασία από τους δυνατούς παγετούς. Φυτεύεται σε δενδροστοιχίες και μεμονωμένα. Αναγεννιέται μετά από πυρκαγιά, ενώ είναι κατάλληλο και για παραθαλάσσιες φυτεύσεις. Δίνει νέκταρ και γύρη πορτοκαλί χρώματος. Πολλαπλασιάζεται με σπόρους.
Τοξικότητα και εδωδιμότητα
Τα φύλλα αναφέρονται ότι περιέχουν υδροκυάνιο και είναι τοξικά.
Ο σπόρος, πολτοποιημένος είναι εδώδιμος, έχει γλυκιά γεύση, και περιέχει μέχρι και 60% σάκχαρα.
Θεραπευτικές χρήσεις
Τα άνθη και τα φύλλα εφαρμόζονται ως κατάπλασμα για να θεραπεύσουν τους ρευματισμούς, τον πυρετό και την επιληψία.
Εξάπλωση και επεκτατικότητα
Εισήχθη στην Αυστραλία ως διακοσμητικό δένδρο το 1900, όπου και εξελίχθηκε σε σημαντικό ζιζάνιο. Στην Ελλάδα την συναντάμε στις εξής περιοχές: Νησιά του Ανατολικού Αιγαίου, Ιόνια νησιά, Πελοπόννησο, Στερεά Ελλάδα, Νησιά του Δυτικού Αιγαίου.
Παραπομπές
Κατηγορία:Ελληνική χλωρίδα Κατηγορία:Δέντρα από εύκρατα κλίματα Κατηγορία:Δέντρα Κατηγορία:Χλωρίδα της Αμερικής Κατηγορία:Καλλωπιστικά φυτά Κατηγορία:Καλλωπιστικά δέντρα Κατηγορία:Φυτά εισβολείς
Μελανοχίτωνες
Οι Μελανοχίτωνες (ιταλικά: Camicie Nere, CCNN), μετά το 1923 οργανωμένοι ως η Εθελοντική Πολιτοφυλακή Εθνικής Ασφάλειας (Milizia Volontaria per la Sicurezza Nationale, αρχικά MVSN) ήταν η παραστρατιωτική οργάνωση του Εθνικού Φασιστικού Κόμματος που έδρασε αμέσως μετά το τέλος του Α΄ Παγκοσμίου Πολέμου μέχρι το τέλος του Β΄ Παγκοσμίου Πολέμου.
Οι μελανοχίτωνες οργανώθηκαν από τον Μπενίτο Μουσολίνι ως το στρατιωτικό εργαλείο της πολιτικής του κίνησης. Την διοίκηση της MVSN ανέλαβαν αξιωματικοί του στρατού και η οργάνωση είχε καθήκοντα αστυνομικής αρχής (χωροφυλακή) και την διατήρηση της δημόσιας ασφάλειας και ήταν διαχωρισμένη σε λεγεώνες. Η υπηρεσία ήταν άμισθη, γεγονός που ευνόησε την μεσοαστική τάξη. Αργότερα διαιρέθηκε σε διάφορα σώματα (ταχυδρομικό, οδικό, σιδηροδρομικό, δασικό) και της δόθηκε στρατιωτική εκπαίδευση. Οι Μελανoχίτωνες είχαν λάβει ενεργό μέρος στην Πορεία προς τη Ρώμη.
Σημειώσεις - Παραπομπές
Κατηγορία:Φασισμός στην Ιταλία Κατηγορία:Αντικομμουνισμός Κατηγορία:Παραστρατιωτικές οργανώσεις
Χαλαουέτ ελ-τζιμπν
Συστατικά
Το επιδόρπιο αποτελείται κατά κύριο λόγο από ζύμη τυριού (που περιέχουν τυρί Ακκάουι, μοτσαρέλα, ή κάποιο συνδυασμό των τυριών), σιρόπι ζάχαρης, και πορτοκαλί ανθισμένο νερό ή ροδόνερο. Συνήθως γεμίζεται με κρέμα (Κόστα, قشطة) και διακοσμείται με φιστίκι.
Παραπομπές
Κατηγορία:Αραβική κουζίνα Κατηγορία:Γλυκά Κατηγορία:Συριακή κουζίνα Κατηγορία:Λεβαντίνικη κουζίνα
Αρχαίο θέατρο της Οράνζ
Το Ρωμαϊκό θέατρο της Οράνζ και ο περιβάλλων χώρος του έχουν ανακηρυχθεί μνημεία παγκόσμιας κληρονομιάς της UNESCO το 1981 μαζί με την Ρωμαϊκή αψίδα της Οράνζ. Είναι το πιο καλοδιατηρημένο Ρωμαϊκό θέατρο και είναι γνωστό για την πρόσοψή του, που έχει διατηρηθεί σε αρκετά καλό βαθμό.
Ιστορική αναδρομή
Το Ρωμαϊκό θέατρο της Οράνζ είναι χτισμένο στην πλαγία του λόφου Σάντ Ετρόπ (Saint-Eutrope) στην πόλη Οράνζ, η οποία βρίσκεται βόρεια της πόλης Αβινιόν στην κοιλάδα του Ροδανού ποταμού. Στο λόφο πάνω από το αμφιθέατρο βρίσκονται τα ελάχιστα ερείπια του κάστρου των Πριγκήπων της Οράνζ, που καταστράφηκε το 1673 κατ' εντολή του Λουδοβίκου XIV. Το θέατρο χωρούσε περίπου 7000 θεατές. Έχει βορειοδυτικό προσανατολισμό. Χτίστηκε μεταξύ των ετών 10 και 25 μ.Χ. Είναι ιδιαίτερα φημισμένο για την εντυπωσιακή πρόσοψη, που έχει 103 μέτρα μήκος, 1,80 μέτρα πάχος και 37 μέτρα ύψος. Οι παραστάσεις, που διεξάγονταν εκεί περιελάμβαναν παντομίμα, ανάγνωση ποίησης, κωμωδίες, θεάματα με ταχυδακτυλουργούς, σάτιρα γνωστών προσώπων από την πολιτική ή τη μυθολογία. Σταδιακά τα θεάματα έγιναν πιο βίαια και με ανήθικο περιεχόμενο (π.χ. δολοφονίες και βιασμοί φυλακισμένων ή καταδικασμένων σε θάνατο). Μετά την ανακήρυξη το 391 του Χριστιανισμού ως επίσημης θρησκείας της Ρωμαϊκής Αυτοκρατορίας σταμάτησε η λειτουργία του θεάτρου. Το 412 οι Βησιγότθοι λεηλάτησαν την πόλη και κατέστρεψαν ένα μέρος του θεάτρου. Έκαψαν τη στέγη της σκηνής. Κατέστρεψαν τα μάρμαρα και τα μωσαϊκά. Μετέτρεψαν πολλές κερκίδες σε σαρκοφάγους. Τον Μεσαίωνα χρησιμοποιήθηκε για αμυντική θέση και δημιουργήθηκε εκεί ένα στρατιωτικό φυλάκιο. Πολλά μάρμαρα και πέτρες από το θέατρο χρησιμοποιήθηκαν για την κατασκευή ιδιωτικών κατοικιών και δημόσιων κτηρίων. Στη διάρκεια των θρησκευτικών πολέμων στη Γαλλία αρκετοί βρήκαν καταφύγιο πίσω από το μεγάλο τείχος του θεάτρου. Σταδιακά χτίστηκαν στην περιοχή των κερκίδων φτωχικές κατοικίες δημιουργώντας μία ολόκληρη συνοικία. Φυλακές είχαν στεγαστεί στο Ρωμαϊκό θέατρο μέχρι το 19ο αιώνα. Το 1825 άρχισε ένα πρόγραμμα ανακαίνισης του θεάτρου υπό την επίβλεψη του Προσπέρ Μεριμί (Prosper Mérimée). Μετά την μερική ανακαίνιση του θεάτρου στα 1869 άρχισε να διεξάγεται εκεί ένα Ρωμαϊκό φεστιβάλ με παραστάσεις μουσικής και όπερας. Το 1902 το φεστιβάλ ονομάστηκε «Χορηγίες» και διεξαγόταν κάθε έτος με παραστάσεις όπερας, θεάτρου και συμφωνικής μουσικής. Μετά το 1969 θεατρικές παραστάσεις διεξάγονται στην Αβινιόν ενώ στην Οράνζ διεξάγονται μόνο παραστάσεις όπερας και μουσικής. Στη δεκαετία του 1930 έγιναν ανασκαφές στην περιοχή γύρω από το θέατρο, οι οποίες έφεραν στο φως πολλά αντικείμενα, που εμπλουτίζουν τις γνώσεις μας για τη χρήση του Ρωμαϊκού θεάτρου. Πολλές κερκίδες του θεάτρου, η σκηνή και η ορχήστρα ανακατασκευάστηκαν. Το 2006 τοποθετήθηκε ένα στέγαστρο πάνω από τη σκηνή υπό την εποπτεία του αρχιτέκτονα Ντιντιέρ Ρεπελάν (Didier Repellin), για να την προστατέψει από την περαιτέρω φθορά από τις καιρικές συνθήκες. Το στέγαστρο είναι κατασκευασμένο από γυαλί και ατσάλι, ζυγίζει 200 τόνους, είναι ελαφρύτερο από μία αντίστοιχη ξύλινη κατασκευή, καλύπτει μία περιοχή 1000 τ.μ. και έχει 32 μέτρα ύψος. Η προσθήκη του στεγάστρου δεν έχει επηρεάσει την ακουστική του θεάτρου. Το στέγαστρο δεν στηρίζεται πάνω στις πέτρες του μνημείου αλλά σε έναν τεράστιο μεταλλικό δοκό μήκους 61,70 μέτρων.
Αρχιτεκτονικά μέρη του θεάτρου
Ο Λουδοβίκος XIV είχε τόσο εντυπωσιαστεί με τον εξωτερικό τοίχο του θεάτρου ώστε είχε αναφωνήσει: «ο πιο έξοχος τοίχος στο βασίλειό μου». Ο εξωτερικός τοίχος αποτελείται από τρία μέρη. Το κατώτερο σημείο έχει διακοσμηθεί με 19 στοές. Το δεύτερο επίπεδο δεν έχει διακόσμηση. Το επάνω μέρος του εξωτερικού τοίχου έχει 21 ψευδοστοές, που φαίνονται σαν να είναι ζωγραφισμένες πάνω στον τοίχο. Ο τοίχος της σκηνής ήταν αρχικά διακοσμημένος με μαρμάρινες πλάκες, μωσαϊκά, αγάλματα και κολόνες. Ο τοίχος της σκηνής ήταν χωρισμένος σε τρία επίπεδα. Στην κεντρική εσοχή πάνω από τη βασιλική πόρτα υπάρχει το άγαλμα του αυτοκράτορα Αύγουστου ύψους 3,55 μέτρων ντυμένος με στρατιωτική στολή κρατώντας το σκήπτρο του. Αρχικά σ' αυτή την εσοχή υπήρχε το άγαλμα του Απόλλωνα, του θεού της μουσικής. Το κεντρικό μέρος της σκηνής έχει τρεις πόρτες. Η κεντρική πόρτα ονομάζεται βασιλική είσοδος. Πάνω από τον πλούσια διακοσμημένο τοίχο της σκηνής υπήρχε μία κεκλιμένη ξύλινη οροφή. Η σκηνή του θεάτρου έχει 61 μέτρα πλάτος και 13 μέτρα βάθος. Δεξιά και αριστερά από τη σκηνή υπάρχουν δύο πύργοι, που ονομάζονται παρασκήνια. Στα παρασκήνια υπήρχαν δωμάτια, όπου παρέμεναν κατά τη διάρκεια των παραστάσεων οι ηθοποιοί και τα διάφορα αντικείμενα και μηχανήματα μέχρι να βγουν στη σκηνή. Η σκηνή είχε καταπακτές, για να εμφανίζονται ξαφνικά οι ηθοποιοί. Ένα ολόκληρο δίκτυο από καλώδια, αντίβαρα και βαρούλκα χρησιμοποιούνταν για την εμφάνιση ή εξαφάνιση των ηθοποιών και των αντικειμένων από τη σκηνή. Οι κερκίδες του θεάτρου είχαν τοποθετηθεί αμφιθεατρικά γύρω από την ορχήστρα, η οποία έχει διάμετρο 19 μέτρα. Οι κερκίδες είχαν τοποθετηθεί στην πλαγιά ενός λόφου, έτσι ώστε η κατασκευή του θεάτρου να είναι σταθερή. Αυτή η τεχνική είχε πρώτα υιοθετηθεί από τους αρχαίους Έλληνες. Το κοίλο του θεάτρου χωρίζονταν σε τρία τμήματα. Στο ανώτερο τμήμα υπήρχε προστώο. Ένα μεγάλο σκέπαστρο χρησιμοποιούνταν για προστασία των θεατών από τη βροχή και τον καυτό ήλιο. Το σκέπαστρο μπορούσε να καλύψει ακόμα και τη σκηνή του θεάτρου. Στα δυτικά του θεάτρου υπήρχε το ιερό των νυμφών, που ανάγεται στον δεύτερο αιώνα μ.Χ. και είχε λαξευτεί μέσα στην πλαγιά του λόφου. Δίπλα από το θέατρο υπήρχε ένα τσίρκο ή ιπποδρόμιο, που δεν υφίσταται πλέον. Είχε το ίδιο μήκος με το αντίστοιχο κτίσμα του Μαξέντιου στη Ρώμη. Έχουν διασωθεί μόνο κάποιες αψίδες από το προστώο.
Παραπομπές
Κατηγορία:Μνημεία Παγκόσμιας Κληρονομιάς στη Γαλλία
992 Σουάζεϋ
Ο Σουάζεϋ (Swasey) είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 10,419. Ανακαλύφθηκε το 1922 από τον Ρωσοαμερικανό αστρονόμο Όττο Στρούβε, που παρατηρούσε από το Γουίλιαμς Μπέι του Γουισκόνσιν, στις ΗΠΑ. Υπήρξε ο δεύτερος από τους δύο αστεροειδείς που ανεκάλυψε συνολικά ο συγκεκριμένος αστρονόμος.
Το όνομα του αστεροειδή δόθηκε προς τιμή του Αμερικανού μηχανικού, εφευρέτη, επιχειρηματία και κατασκευαστή τηλεσκοπίων δρα. Άμπροουζ Σουάζεϋ (1846-1937), η εταιρεία του οποίου κατασκεύασε το «Τηλεσκόπιο Στρούβε» των 2,1 μέτρων στο Αστεροσκοπείο Μακντόναλντ του Τέξας.
Φυσικά χαρακτηριστικά
Η μέση διάμετρος του Σουάζεϋ εκτιμάται σε 27,32 χιλιόμετρα. Ο φασματικός τύπος του είναι άγνωστος, ενώ το άλβεδό του είναι 0,113. Ο Σουάζεϋ περιστρέφεται γύρω από τον εαυτό του μία φορά κάθε 13 ώρες και 18,5 λεπτά.
Εξωτερικοί σύνδεσμοι
Σουαζευ
Ετουάλ Σπορτίβ ντυ Σαχέλ
Η Ετουάλ Σπορτίβ ντυ Σαχέλ (αραβικά: النجم الرياضي الساحلي) είναι ένας αθλητικός σύλλογος από την Τυνησία, περισσότερο γνωστός για το ποδοσφαιρικό του τμήμα. Διαθέτει ακόμη τμήματα χειροσφαίρισης, πετοσφαίρισης, καλαθοσφαίρισης, τζούντο και πάλης. Η ποδοσφαιρική ομάδα είναι μια από τις δύο ομάδες στον κόσμο, μαζί με την Γιουβέντους, που έχει κερδίσει όλες τις ηπειρωτικές διοργανώσεις και η μόνη που έχει κερδίσει όλες τις διασυλλογικές διοργανώσεις της Αφρικανικής Συνομοσπονδίας Ποδοσφαίρου. Ο σύλλογος ιδρύθηκε στις 11 Μαΐου του 1925.
Εξωτερικοί σύνδεσμοι
Κατηγορία:Ιδρύσεις ποδοσφαιρικών ομάδων το 1925 Κατηγορία:Ετουάλ Σπορτίβ ντυ Σαχέλ
Βασίλειο του Βασπουρακάν
Το Βασίλειο του Βασπουρακάν ήταν ανεξάρτητο αρμενικό βασίλειο κατά τη διάρκεια του Μεσαίωνα, με τα εδάφη του γύρω από τη λίμνη Βαν. Το Βασπουρακάν (αρμενικά: Վասպուրական) ή Βασπουραγκάν στη Δυτική Αρμενική γλώσσα, που σημαίνει "ευγενής γη" ή "γη των πριγκίπων", ήταν αρχικώς η πρώτη και μεγαλύτερη επαρχία της Μεγάλης Αρμενίας, μέχρι να αποτελέσει αργότερα ανεξάρτητο βασίλειο υπό τη δυναστεία των Αρτζρουνιδών. Το 1021/22 ο τελευταίος βασιλιάς του Βασπουρακάν, Σεναχειρήμ Ιωάννης, ανίκανος να αντιμετωπίσει της αυξανόμενες τουρκικές επιδρομές, παραχώρησε το βασίλειό του στον Βυζαντινό αυτοκράτορα Βασίλειο Β´, και το Βασπουρακάν έγινε το βυζαντινό Κατεπανάτο της Βαασπρακανίας.
Τα εδάφη του παλαιού βασιλείου αποτελούν σήμερα τμήμα της ανατολικής Τουρκίας και του βορειοδυτικού Ιράν. Η περιοχή του Βασπουρακάν θεωρείται το λίκνο του αρμένικου πολιτισμού.
Παραπομπές
Κατηγορία:Μεσαιωνική Αρμενία Κατηγορία:Μεσαιωνική Μικρά Ασία Κατηγορία:Ιστορία του Ιράν Κατηγορία:Ιστορία του Ιράκ Κατηγορία:Μεγάλη Αρμενία
Τζαμπρ αλ-Άχμαντ αλ-Τζαμπρ αλ-Σαμπάχ
Ο Τζαμπρ αλ-Αχμάντ αλ-Τζαμπρ αλ-Σαμπάχ (29 Μαΐου 1926 - 15 Ιανουαρίου 2006) ήταν εμίρης του Κουβέιτ από τις 31 Δεκεμβρίου 1977 ως το θάνατό του, το 2006. Διέφυγε στη Σαουδική Αραβία το 1990, όταν το Ιράκ εισέβαλε στο Κουβέιτ και το κυρίευσε. Ξαναγύρισε μετά το τέλος του Πολέμου του Κόλπου. Από το 2001 έως το 2006 ήταν μόνο τυπικά ηγέτης, καθώς είχε υποστεί εγκεφαλική αιμορραγία. Οι περισσότερες εξουσίες του είχαν τότε μεταβιβαστεί στον σεΐχη Σαμπάχ. Ήταν ο 13ος ηγέτης μιας δυναστείας 245 ετών. Με την αναγγελία του θανάτου του, στο Κουβέιτ κηρύχτηκε πένθος σαράντα ημερών.
Τζαμπρ Κατηγορία:Πρωθυπουργοί του Κουβέιτ Κατηγορία:Μουσουλμάνοι μονάρχες
1421 Εσπεράντο
Ο Εσπεράντο (Esperanto) είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 10,251. Ανακαλύφθηκε το 1936 από τον Φινλανδό αστρονόμο Ούργιο Βάισαλα, που παρατηρούσε από το Τούρκου της Φινλανδίας, και πήρε το όνομά του από την τεχνητή γλώσσα Εσπεράντο. Ο Βάισαλα ονόμασε και έναν άλλον αστεροειδή, τον 1462 Ζάμενχοφ, προς τιμή του δημιουργού της Εσπεράντο.
Φυσικά χαρακτηριστικά
Η μέση διάμετρος του Εσπεράντο εκτιμάται σε 43,31 χιλιόμετρα. Ο φασματικός τύπος του είναι άγνωστος, ενώ το άλβεδό του είναι 0,0714.
Εξωτερικοί σύνδεσμοι
Εσπεραντο 1421 Εσπερ
Οδός Μοναστηρίου (Θεσσαλονίκη)
thumb|Η οδός Μοναστηρίου και η [[Πλατεία Δημοκρατίας (Θεσσαλονίκη)|Πλατεία Δημοκρατίας της Θεσσαλονίκης.]]
Η Οδός Μοναστηρίου είναι κεντρικός οδικός άξονας της Θεσσαλονίκης. Ξεκινάει από την Πλατεία Δημοκρατίας (Βαρδάρης), που αποτελεί παραδοσιακά το κέντρο της πόλης και την αρχή χιλιομέτρησης αποστάσεων για τη Θεσσαλονίκη, και καταλήγει στον κόμβο με την Περιφερειακή οδό, στο Ελευθέριο - Κορδελιό.
Διαθέτει δύο λωρίδες κυκλοφορίας ανα κατεύθυνση και έχει μήκος 5,4 χιλιόμετρα. Έως την ολοκλήρωση κατασκευής της Νέας Δυτικής Εισόδου και της Εγνατίας Οδού (Α2), ο οδικός άξονας λειτουργούσε ως η δυτική είσοδος της πόλης.
Επί του άξονα της οδού Μοναστηρίου βρίσκονται σημαντικά κτίρια και υποδομές όπως:
Αλευράδα Αιτωλοακαρνανίας
Η Αλευράδα άλλοτε αυτόνομη κοινότητα, προσαρτήθηκε, με τον καποδιστριακό νόμο, ως διαμέρισμα στο Δήμο Ινάχου. Τελικά, με τον πρόσφατο αυτοδιοικητικό νόμο "Καλλικράτης", είναι πλέον (από 1-1-2011) διαμέρισμα του Δήμου Αμφιλοχίας,του νομού Αιτωλοακαρνανίας.
Βρίσκεται στο βορειοανατολικό τμήμα του νομού, πλησίον της τεχνητής λίμνης των Κρεμαστών.Το χωριό είναι κτισμένο στους πρόποδες ενός άδεντρου, βραχώδους βουνού, που ονομάζεται "Ψηλό Τσουγκάρι". Το υψόμετρο του χωριού είναι 573 μέτρα. Συνδέεται οδικά τόσο με το Αγρίνιο όσο και την Αμφιλοχία.Είναι ουσιαστικά η πύλη της επαρχίας Βάλτου προς το νομό Ευρυτανίας, αφού ο επαρχιακός δρόμος Αγρινίου - Γέφυρα Τατάρνας- Ευρυτανία ολοκληρώθηκε πρόσφατα και διέρχεται μέσα από την Αλευράδα. Η Αλευράδα συνορεύει με τις πρώην κοινότητες Πετρώνας (δυτικά) και Τρικλίνου (ανατολικά). Ο Αχελώος χώριζε την κοινότητα από το νομό Ευρυτανίας (κοινότητα Τατάρνας) και την επαρχία Τριχωνίδας (κοινότητα Χούνης).
Η κατασκευή του γαιοφράγματος των Κρεμαστών στον Αχελώο ποταμό ήταν και η αιτία να μειωθεί δραματικά ο πληθυσμός του χωριού και από 700 περίπου κατοίκους στην απογραφή του 1961, σήμερα να έχει περιορισθεί σε 90 κατοίκους (2011), καθώς πολλοί κάτοικοι υποχρεώθηκαν να μετεγκατασταθούν σε άλλες περιοχές και κυρίως στον οικισμό Τριαντέικα του πρώην Δήμου Νεάπολης Αγρινίου, όπου τους παραχωρήθηκαν οικόπεδα. Στη θέση Κρεμαστά, (πήδημα Κατσαντώνη), που κατασκευάστηκε το φράγμα, υπήρχαν θερμές θειούχες ιαματικές πηγές, φημισμένες στην περιοχή για τις θεραπευτικές τους ιδιότητες κυρίως στις ρευματοπάθειες. Μετά την κατασκευή του φράγματος το ιαματικό νερό ανάβλυσε στη θέση Γρια (Μαριά), όπου υπάρχουν σήμερα λουτήρες και ξενοδοχειακές εγκαταστάσεις (θέση Μπαλκόνα).
Τοπική κοινότητα
Η τοπική κοινότητα Αλευράδας είναι χαρακτηρισμένη ως αγροτικός ημιορεινός οικισμός, με έκταση 53,267 χμ² (2011). Περιλαμβάνει και τους οικισμούς Κρεμαστά Συκιάς και Πιστιανά.
Πηγές
Κατηγορία:Δήμος Αμφιλοχίας Κατηγορία:Χωριά του νομού Αιτωλοακαρνανίας
993 Μουλτόνα
Η Μουλτόνα (Moultona) είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 11,379. Ανακαλύφθηκε το 1923 από τον βελγικής καταγωγής Αμερικανό αστρονόμο Τζωρτζ Βαν Μπίσμπρεκ, που παρατηρούσε από το Γουίλιαμς Μπέι του Γουισκόνσιν, στις ΗΠΑ, και πήρε το όνομά της προς τιμή του Αμερικανού αστρονόμου και μαθηματικού Φόρεστ Ρέυ Μούλτον.
Φυσικά χαρακτηριστικά
Τα φυσικά χαρακτηριστικά της Μουλτόνα είναι άγνωστα.
Εξωτερικοί σύνδεσμοι
Μουλτονα
Ιππόδρομος του Βάριου
δεξιά|μικρογραφία|Η τοποθεσία του Circus Varianus στην Αρχαία Ρώμη. Ο Ιππόδρομος του Βάριου Ελαγάβαλου (λατιν.: Circus Varianus) ήταν Ρωμαϊκός ιππόδρομος, που πιθανότατα ξεκίνησε κατά τη διάρκεια της βασιλείας του Καρακάλλα, και βρισκόταν στο ανακτορικό συγκρότημα βίλας γνωστό ως Σεσόριον (Sessorium), δίπλα στο Aμφιθέατρο του Κάστρου (Αmphitheatrum Castrense). Αυτός ο ιππόδρομος έχει αναγνωριστεί ως ο χώρος, στον οποίο ο Ελαγάβαλος (Βάριος Άβιτος Βασιανός) έκανε αγώνες με άλογα με το οικογενειακό όνομα Βάριος (Varius), δανείζοντας στην τοποθεσία το όνομα Ιππόδρομος του Βάριου (Circus Varianus). Τα απομεινάρια του ιπποδρόμου σώζονται στα νότια της Πόρτα Ματζόρε (Porta Maggiore), δίπλα στα Αυρηλιανά Τείχη, κοντά στην εκκλησία Σάντα Κρότσε ιν Τζερουσαλέμε. Οι διαστάσεις του ιπποδρόμου είναι 565 x 125 μ., λίγο μικρότερες από αυτές του Μεγίστου Ιπποδρόμου (Circus Maximus) (600 x 150 μ.).
Σύμφωνα με αρχεία του 16ου αι. στο σημείο βρέθηκε οβελίσκος, ύψους 9,25 μ. Αρχικά αυτός βρισκόταν στον ναό τον αφιερωμένο στον Αντίνοο στην Αντινοόπολη της Αιγύπτου. Μεταφέρθηκε κατά τη βασιλεία του Ελαγάβαλου, όμως έπειτα καταχώθηκε. Όταν ανακαλύφθηκε το 1633, ο οβελίσκος μεταφέρθηκε στο παλάτσο Μπαρμπερίνι, από εκεί στο Βατικανό το 1769 και έφτασε στο Μόντε Πίντσιο το 1822, όπου βρίσκεται ως σήμερα.
Παραπομπές
Κατηγορία:Ιπποδρόμια της Ρώμης
Φρανκ Μπαϊνιμαράμα
Ο αρχιπλοίαρχος Φρανκ Μπαϊνιμαράμα (Josaia Voreqe Bainimarama ) CF, MSD, OStJ, 27 Απριλίου 1954-) είναι στρατιωτικός από τα νησιά Φίτζι, ο οποίος ηγήθηκε πραξικοπημάτων το 2000 και το 2006 και ήταν πρωθυπουργός από το 2007 έως τις 24 Δεκεμβρίου 2022.
Στις 22 Σεπτεμβρίου 2014 ορκίστηκε ως πρωθυπουργός των Φίτζι μετά τη νίκη του κόμματός του, Πρώτα τα Φίτζι στις γενικές εκλογές. Στις γενικές εκλογές του 2018 το κόμμα του Πρώτα τα Φίτζι κέρδισε ξανά την αυτοδυναμία και ο ίδιος ορκίστηκε στην πρωθυπουργία για νέα θητεία στις 20 Νοεμβρίου 2018.
Καριέρα
Γεννήθηκε το 1954. Ακολούθησε στρατιωτική καριέρα στο Ναυτικό. Ήταν αρχηγός προσωρινής στρατιωτικής κυβέρνησης στα νησιά από τις 29 Μάη ως και τις 13 Ιουλίου 2000, έπειτα από την οργάνωση αντιπραξικοπήματος κατά του Τζορτζ Σπέιτ, ο οποίος είχε κάνει πολιτικό πραξικόπημα. Στη συνέχεια παρέδωσε την εξουσία στο Ρατού Τζοζέφα Ιλόιλο.
Στις 31 Οκτωβρίου 2006, ενώ ο Μπαϊνιμαράμα επισκεπτόταν την Αίγυπτο, ο Πρόεδρος των Φίτζι, Ιλόιλο, τον έπαυσε από τα καθήκοντά του και διόρισε στη θέση του τον Μέλι Σαουμπουλιναγιάου (Meli Saubulinayau), ο οποίος όμως αρνήθηκε να αναλάβει καθήκοντα. Οι ανώτατοι στρατιωτικοί υποστήριξαν τον Μπαϊνιμαράμα, ο οποίος ζήτησε αμέσως την παραίτηση της κυβέρνησης. Η Αυστραλία, η Νέα Ζηλανδία, οι ΗΠΑ και οι άλλες δυτικές χώρες συνέστησαν αυτοσυγκράτηση, ωστόσο το νέο πραξικόπημα, τέταρτο μέσα σε 20 χρόνια, επιβεβαιώθηκε στις 5 Δεκεμβρίου 2006, μετά τη λήξη δύο τελεσιγράφων από τον στρατό στην κυβέρνηση. Την ημέρα αυτή ο πρόεδρος Ιλόιλο υπέγραψε διάταγμα για τη διάλυση του Κοινοβουλίου και την ανάθεση της προσωρινής εξουσίας στον Μπαϊνιμαράμα. Ο τελευταίος αποκατέστησε στην προεδρία του νησιωτικού κράτους τον Ιλόιλο, στις 4 Ιανουαρίου 2007. Ο ίδιος έγινε πρωθυπουργός. Τον Σεπτέμβριο του ιδίου έτους επανέφερε τον στρατιωτικό νόμο.
Συνταγματική κρίση 2009 και απανωτές εκλογικές νίκες
Ο πρόεδρος Ρατού Τζοζέφα Ιλόιλο ανακοίνωσε στις 10 Απριλίου 2009 σε ραδιοφωνικό του μήνυμα προς το έθνος ότι ανέστειλε την ισχύ του Συντάγματος του 1997 και ότι εκδίωξε τους δικαστές του Εφετείου, αναλαμβάνοντας ο ίδιος τη διοίκηση του κράτους, μια μέρα μετά την απόφαση του Εφετείου ότι η κυβέρνηση, που διορίστηκε μετά το πραξικόπημα του 2006, ήταν παράνομη. Με την απόφαση αυτή διαλύθηκε νόμιμα το κοινοβούλιο.
Το Εφετείο στις 9 Απριλίου διέταξε τον Ιλόιλο να διορίσει ένα διακεκριμένο πρόσωπο ως υπηρεσιακό πρωθυπουργό και του απαγόρευσε να διορίσει στο αξίωμα αυτό τον στρατιωτικό Μπαϊνιμαράμα ή τον προκάτοχό του, Λαϊσένια Καράσε. Ο Μπαϊνιμαράμα έπαυσε να είναι πρωθυπουργός και επανήλθε στην προηγούμενή του θέση, δηλαδή αρχηγός του στρατού. Έπειτα από την απόφαση του δικαστηρίου, το υπουργικό συμβούλιο παραιτήθηκε.
Ο πρόεδρος Ιλόιλο, μετά την αναστολή της ισχύος του Συντάγματος ανακοίνωσε ότι θα διεξαχθούν δημοκρατικές εκλογές το αργότερο ως το Σεπτέμβριο του 2014. Υποσχέθηκε επίσης να διορίσει έναν προσωρινό πρωθυπουργό για να αντικαταστήσει τον Μπαϊνιμαράμα.
Μια μέρα μετά, στις 11 Απριλίου, ο Μπαϊνιμαράμα επαναδιορίστηκε στο πρωθυπουργικό αξίωμα από τον πρόεδρο Ιλόιλο ως "νέος" προσωρινός πρωθυπουργός. Λίγο αργότερα ο Μπαϊνιμαράμα επανέφερε όλους τους υπουργούς που είχε στην προηγούμενη κυβέρνηση.
Στις 10 Φεβρουαρίου 2010 ο Μπαϊνιμαράμα ανακοίνωσε ότι θα αποχωρήσει από την εξουσία το έτος 2014. Ωστόσο, στις 22 Σεπτεμβρίου 2014 ορκίστηκε ως πρωθυπουργός, μετά τη νίκη του κόμματός του, Πρώτα τα Φίτζι στις γενικές εκλογές.
Μία τετραετία αργότερα, το κόμμα Πρώτα τα Φίτζι κέρδισε ξανά τις εκλογές του 2018 και ο Μπαϊνιμαράμα ορκίστηκε ξανά πρωθυπουργός τον Νοέμβριο της ίδιας χρονιάς.
Παραπομπές
Κατηγορία:Δικτάτορες Κατηγορία:Πραξικοπηματίες Κατηγορία:Πρωθυπουργοί των Φίτζι Κατηγορία:Στρατιωτικοί Κατηγορία:Πρόεδροι των Φίτζι
IPhone OS 3
Το iPhone OS 3 είναι η τρίτη έκδοση του λειτουργικού συστήματος iOS της Apple και είναι διάδοχος του iPhone OS 2. Το λειτουργικό σύστημα παρουσιάστηκε στις 17 Μαρτίου 2009 και κυκλοφόρησε στις 17 Ιουνίου 2009. Διάδοχός του ήταν το iOS 4, το οποίο κυκλοφόρησε στις 21 Ιουνίου 2010, αλλάζοντας το όνομα του λειτουργικού συστήματος από "iPhone OS" σε "iOS".
Το iPhone OS 3 εισήγαγε ένα καθολικό παράθυρο διαλόγου για αποκοπή-αντιγραφή-επικόλληση, επιτρέποντας στους χρήστες την πιο εύκολη μεταφορά περιεχομένου. Επίσης, εισήγαγε το Spotlight, μια λειτουργία αναζήτησης για να μπορούν οι χρήστες να αναζητήσουν επαφές, emails ή εφαρμογές. Η Οθόνη Αφετηρίας επεκτάθηκε ώστε να υποστηρίζει μέχρι και 11 σελίδες, επιτρέποντας την εγκατάσταση μέχρι και 180 εφαρμογών. Η εφαρμογή "Μηνύματα" μπορούσε πλέον να υποστηρίξει μηνύματα MMS, ενώ η εφαρμογή "Κάμερα" μπορούσε να τραβήξει βίντεο σε συσκευές iPhone 3GS. Τέλος, προστέθηκε η εφαρμογή "Μαγνητόφωνο", η οποία επέτρεψε στους χρήστες να ηχογραφούν τη φωνή τους.
Ιστορία
Το iPhone OS 3 παρουσιάστηκε στις 19 Μαρτίου 2009, ενώ η πρώτη προέκδοση για τους προγραμματιστές κυκλοφόρησε την ίδια μέρα.
Το iPhone OS 3 κυκλοφόρησε για το ευρύ κοινό στις 17 Ιουνίου 2009.
3.0.1 (7A400)
Το iPhone OS 3.0.1 κυκλοφόρησε στις 31 Ιουλίου 2009, ως η πρώτη ενημέρωση του iPhone OS 3. Περιείχε διόρθωση για ένα πρόβλημα ασφαλείας σχετικά με την αποστολή SMS.
3.1 / 3.1.1 (7C144 / 7C145 / 7C146)
Το iPhone OS 3.1 κυκλοφόρησε στις 9 Σεπτεμβρίου 2009 και ως iPhone OS 3.1.1. για το iPod Touch (3η Γενιά). Στη συγκεκριμένη ενημέρωση βελτιώθηκε και επεκτάθηκε η λειτουργία Genius, προστέθηκε η δυνατότητα αγοράς έτοιμων ringtones από το App Store, ενώ έγιναν και άλλες μικρές αλλαγές, όπως η δυνατότητα αποθήκευσης φωτογραφιών και βίντεο από την εφαρμογή "Μηνύματα".
3.1.2 (7D11)
Το iPhone OS 3.1.2 κυκλοφόρησε στις 8 Οκτωβρίου 2009. Περιλάμβανε διορθώσεις για προβλήματα που προκαλούσαν διακοπές κατά τη χρήση δεδομένων, αλλά και crashes κατά τη διάρκεια αναπαραγωγής βίντεο.
3.1.3 (7E18)
Το iPhone OS 3.1.3 κυκλοφόρησε στις 2 Φεβρουαρίου 2010 και ήταν η τελευταία έκδοση που υποστήριζε το iPhone (1ης Γενιάς) και το iPod Touch (1ης Γενιάς). Η ενημέρωση διόρθωσε προβλήματα τα οποία θα μπορούσαν να έχουν επιτρέψει σε hackers, την απομακρυσμένη εκτέλεση κώδικα στην συσκευή.
3.2 (7B367)
Το iOS 3.2 κυκλοφόρησε στις 3 Απριλίου 2010, αποκλειστικά για το iPad. Περιλάμβανε βελτιώσεις, ώστε το λειτουργικό σύστημα να είναι εξατομικευμένο και για το μεγαλύτερο μέγεθος οθόνης του iPad. Κάποιες από τις αλλαγές ήταν η δυνατότητα χρήσης της Οθόνης Αφετηρίας σε οριζόντιο προσανατολισμό καθώς και η δυνατότητα τοποθέτησης μέχρι και 6 εφαρμογών στο Dock.
3.2.1 (7B405)
Το iOS 3.2.1 κυκλοφόρησε στις 15 Ιουλίου 2010, αποκλειστικά για το iPad. Διόρθωσε ένα πρόβλημα σχετικά με τη συνδεσιμότητα WiFi.
Αποκοπή, αντιγραφή ή επικόλληση
Το iPhone OS 3 εισήγαγε ένα καθολικό παράθυρο διαλόγου για αποκοπή-αντιγραφή-επικόλληση, όταν οι χρήστες κάνουν διπλό άγγιγμα σε ένα κείμενο. Πιο συγκεκριμένα, η επιλογή "Επικόλληση" ενσωματώνει οτιδήποτε βρίσκεται στο πρόχειρο, στην επιλεγμένη περιοχή.
Spotlight
Tο Spotlight είναι μια λειτουργία αναζήτησης για να μπορούν οι χρήστες να αναζητήσουν επαφές, emails, γεγονότα στο ημερολόγιο, αρχεία, πολυμέσα ή εφαρμογές. Είναι προσβάσιμο, σαρώνοντας δεξιά, στην Οθόνη Αφετηρίας.
Οθόνη Αφετηρίας
Η Οθόνη Αφετηρίας στο iPhone OS 3, υποστηρίζει μέχρι και 11 σελίδες, δηλαδή 180 εφαρμογές.
Μηνύματα
Η εφαρμογή "Μηνύματα" λαμβάνει υποστήριξη για ενσωματωμένη αποστολή μηνυμάτων MMS, επιτρέποντας στους χρήστες να στέλνουν και να λαμβάνουν μηνύματα που περιέχουν εικόνες, επαφές, τοποθεσίες, ηχογραφήσεις και βίντεο.
Κάμερα και Φωτογραφίες
Η εφαρμογή "Κάμερα", πλέον, υποστηρίζει την εγγραφή βίντεο στο iPhone 3GS.
Η εφαρμογή "Φωτογραφίες" διαθέτει ένα νέο κουμπί "Αντιγραφή", καθώς και τη δυνατότητα διαγραφής πολλαπλών φωτογραφιών.
Μαγνητόφωνο
Το iPhone OS 3 προσέθεσε τη νέα εφαρμογή "Μαγνητόφωνο", η οποία επιτρέπει στους χρήστες να κάνουν εγγραφή τη φωνή τους.
Εξωτερικοί σύνδεσμοι
Κατηγορία:IOS (Apple)
Ουνιόν Λουξεμβούργου
Κατηγορία:Ιδρύσεις ποδοσφαιρικών ομάδων το 1925 Κατηγορία:Ποδοσφαιρικές ομάδες Λουξεμβούργου
Φολόη
Από το δάσος σήμερα καλύπτονται μερικώς οι ατομικές ανάγκες σε καυσόξυλα και οι μικροεπαγγελματικές ανάγκες σε στρογγυλή ξυλεία των κατοίκων της περιοχής Δασαρχείου Πύργου, πλην όμως η ετήσια παραγωγή δεν καλύπτει επαρκώς τις ανάγκες.
Οροπέδιο Φολόη-Κάπελη
μικρογραφία|Άποψη του δρυοδάσους της Φολόης. Βρίσκεται στην ορεινή Ηλεία, στα σύνορα Αρκαδίας-Αχαΐας, στους νοτιοδυτικούς πρόποδες του όρους Ερυμάνθου. Διοικητικά ανήκει στους Δήμους Λασιώνος και Φολόης και στα όρια των Δήμων Λαμπείας και Ωλένης σε υψόμετρο 600-630 μέτρων καλύπτοντας έκταση 42.000 στρεμμάτων. Πήρε το όνομά του από την μυθολογία και τον βασιλιά των Κενταύρων Φόλο, φίλο του Ηρακλή.
Σε όλο το οροπέδιο κυριαρχεί η ευθύκορμη βελανιδιά (δρυς), την οποία ο λαός της περιοχής ονόμασε Κάπελη, που σημαίνει πυκνό δάσος ή άφθονο δάσος. Η Κάπελη λέγεται και «μπαλκόνι της Ηλείας». Από τα ψηλότερα βουνά φαίνεται σαν μεγάλο αλώνι με ακτίνα δέκα χιλιομέτρων, ενώ από τα χαμηλότερα σαν δρεπάνι. Είναι ένα από τα σπανιότερα δάση, μοναδικό στα Βαλκάνια. Οι βελανιδιές του είναι ψηλές, άλλες ευθείς σαν κυπαρίσσια και άλλες χοντρές πολύκλωνες. Κάτω από τον ίσκιο τους ευδοκιμεί μόνο η φτερίνα και τα σφερδούκλια. Η Κάπελη παλαιότερα ήταν όλη ενωμένη. Τώρα πλέον αποτελείται από την λεγόμενη από τούς ντόπιους Αντρωνέικη, την οποία χωρίζει μεγάλη χαράδρα με την Κουμανέικη και την Γιαρμενέικη. Εδώ πηγάζει ο Πηνειός ποταμός ή Πηνειακός Λάδωνας και σχηματίζεται το φαράγγι γύρω από το Αντρώνι, που χαρακτηρίζεται ως οικότοπος μεγάλης ιστορικής και οικολογικής αξίας. Λέγεται ότι εδώ ο Ηρακλής έριξε δίχτυ για να πιάσει τον Ερυμάνθιο Κάπρο. Ο περίπατος στο φαράγγι καθώς και στο δάσος ζωντανεύει τους μύθους για τους Κενταύρους.
Το οροπέδιο Φολόης είναι προστατευόμενος βιότοπος του Natura 2000 κατά μία έκταση 97,49 τ.χλμ. μικρογραφία|Φύλλα και καρποί δρυός
Πανίδα
Στην πλούσια πανίδα της κατά την αρχαιότητα και μέχρι το 1950, είχε αγριογούρουνα, ζαρκάδια, ελάφια, ρήσους, ικτίνους. Σήμερα συναντάμε λαγούς, κουνάβια, αλεπούδες, τσακάλια, νυφίτσες, σκαντζόχοιρους και χελώνες. Από ορνιθοπανίδα συναντάμε πέρδικες, μπεκάτσες, φάσες, κίσσες, κούκους, τρυγόνια, τσαλαπετεινούς, κορυδαλλούς, δρυοκολάπτες, αετούς, αετομάχια, ξεφτέρια και κουκουβάγιες.
Έχει ποικιλία ζωυφίων και μάλιστα από τις κατώτερες συνομοταξίες των εντόμων και ερπετών όπως οχιές, αστρίτες, δεντρογαλιές, αστριτοχιές, σαΐτες, σαύρες, γαϊδουρομουστέλες και χελώνες.
Κλίμα
Η Κάπελη είναι άνυδρη και ξηρή το καλοκαίρι. Διατηρείται μόνο από την υγρασία, η οποία συντηρείται στο έδαφος λόγω της πυκνότητας των δέντρων που δεν αφήνουν τον ήλιο να περάσει.
Πολλοί αριθμημένοι δασικοί δρόμοι διασχίζουν την Κάπελη που προσφέρεται για ιππασία και ποδηλατοδρομία. Στην περιοχή «Λάκα-πούσι» δεντροφυτεύτηκε έκταση 100 στρεμμάτων πριν 20 χρόνια ώστε να χρησιμεύσει για παραγωγή νέων φυτών.
Η περιβαλλοντική ποιότητα του δάσους επιβεβαιώνεται από την αξιολόγηση ως σημαντική περιοχή για τα πουλιά της Ελλάδος (ΣΠΠΕ). Έχει απογραφεί με την Οδηγία των Οικοτόπων (92/43/ΕΟΚ) του συμβουλίου της Ευρωπαϊκής Ένωσης για την διατήρηση των φυσικών οικοτόπων της άγριας πανίδας και της αυτοφυούς χλωρίδας και είναι επιλέξιμο να ενταχθεί στο κοινοτικό δίκτυο Natura 2000'''.
Τοπικά προϊόντα
Το μεγαλύτερο μέρος του πληθυσμού ασχολείται με την κτηνοτροφία. Από το γάλα των αιγοπροβάτων οι κάτοικοι παράγουν τυρί (φέτα και μυζήθρα) και γιαούρτι και να καλύψουν τις ανάγκες τους σε γαλακτοκομικά. Το κρέας είναι εξαιρετικής ποιότητας. Το έδαφος και οι κλιματολογικές συνθήκες ευνοούν την παραγωγή καρυδιών, κερασιών και κρασιού από τα ντόπια αμπέλια. Επίσης, εξαιρετικής ποιότητας είναι και το μέλι που παράγεται στην περιοχή. Πρόκειται για μέλι από άνθη κυρίως καστανιάς και βελανιδιάς που του δίνουν και το χαρακτηριστικό σκούρο χρώμα του.
Εξωτερικοί σύνδεσμοι
Κατηγορία:Βουνά της Ηλείας Κατηγορία:Δήμος Λασιώνος Κατηγορία:Οροπέδια της Ελλάδας
Νήσος Ευρώπη
[[Αρχείο:Iles eparses de l'ocean Indien.png|right|thumb|250px|Θέση των Διασκορπισμένων Νησιών στον Ινδικό Ωκεανό:
• 1 : Μπάσσας ντα Ίντια
• 2 : Νήσος Ευρώπη
• 3 : Γκλοριόζος Νήσοι
• 5 : Τρομελίν Νήσος
(KM : Κομόρες, MG : Μαδαγασκάρη, MU : Μαυρίκιος, MZ : Μοζαμβίκη, RE : Ρεϊνιόν, YT : Μαγιότ) ]]
Η Νήσος Ευρώπη (γαλλικά: Île Europa) είναι χαμηλό τροπικό νησί έκτασης 28 χλμ² στο Κανάλι της Μοζαμβίκης, περίπου στο ένα τρίτο της απόστασης από τη νότια Μαδαγασκάρη προς τη νότια Μοζαμβίκη, στις γεωγραφικές συντεταγμένες 22°22′Ν, 40°22′Α. Έχει ακτογραμμή 22,2 χλμ., αλλά δεν διαθέτει λιμάνι. Η αγκυροβόληση είναι δυνατή μόνον παράκτια. Ο αεροδιάδρομος της νήσου έχει μήκος 1.500 μέτρα.
Το νησί περιβάλλεται από κοραλλιογενείς παραλίες και έναν ύφαλο και περικλείει μια μανγκρόβια λιμνοθάλασσα έκτασης περίπου 9 τετ. χλμ.
Το νησί πήρε το όνομα του από το Βρετανικό πλοίο Europa, που το επισκέφθηκε το 1774. Είναι κτήση της Γαλλίας από το 1897, αλλά διεκδικείται και από τη Μαδαγασκάρη. Ερείπια και τάφοι στη Νήσο Ευρώπη δηλώνουν τις προσπάθειες εποίκισης από τη δεκαετία του 1860 έως αυτήν του 1920.
Η Αποκλειστική Οικονομική Ζώνη της είναι συνεχόμενη αυτής του Υφάλου Ινδίας και έχει επιφάνεια 127.300 χλμ². Το νησί, φυλάσσεται από ένα απόσπασμα από τη Ρεϋνιόν, έχει έναν μετεωρολογικό σταθμό και το επισκέπτονται επιστήμονες.
thumb|300px|right| Χάρτης της Νήσου Ευρώπης
Κατηγορία:Νησιά της Γαλλίας Κατηγορία:Υπερπόντια Γαλλία Κατηγορία:Γαλλικά Νότια και Ανταρκτικά Εδάφη Ευρωπη
Γενετικά τροποποιημένοι οργανισμοί
Ένας πιο συγκεκριμένος τύπος ΓΤΟ είναι ο "διαγονιδιακός οργανισμός". Αυτός είναι ένας οργανισμός του οποίου η γενετική σύνθεση έχει τροποποιηθεί με την προσθήκη γενετικού υλικού από έναν μη σχετιζόμενο οργανισμό. Αυτό δεν πρέπει να συγχέεται με τον γενικότερο τρόπο με τον οποίο χρησιμοποιείται η ταμπέλα «ΓΤΟ» για την ταξινόμηση γενετικά τροποποιημένων οργανισμών, καθώς συνήθως οι ΓΤΟ είναι οργανισμοί των οποίων η γενετική σύνθεση έχει τροποποιηθεί χωρίς την προσθήκη γενετικού υλικού από άσχετο οργανισμό.
Ο πρώτος γενετικά τροποποιημένος ποντικός δημιουργήθηκε το 1974 και το πρώτο φυτό παρήχθη το 1983.
Παραπομπές
Κατηγορία:Διατροφή
Στραπατσάδα
Στραπατσάδα με ψωμί.|thumb|150px Στραπατσάδα ονομάζεται πιάτο, που φτιάχνεται από ντομάτα, φέτα και αβγά. Μοιάζει με την ομελέτα, αλλά στη στραπατσάδα είναι χαρακτηριστική η χρήση της ντομάτας και της φέτας. Συναντάται κυρίως στα Επτάνησα, στην Εύβοια, στην Πελοπόννησο και στην Κρήτη όπου είναι εξαιρετικά δημοφιλής το καλοκαίρι. Το όνομα της το πήρε από την ιταλική λέξη strapazzare που σημαίνει 1.κακομεταχειρίζομαι 2.κόβω μικρά κομματάκια.
Τα βασικά υλικά είναι ντομάτα, φέτα, αβγό.
Παραπομπές
Κατηγορία:Ελληνική κουζίνα Κατηγορία:Πολιτισμός στην Κέρκυρα Κατηγορία:Επτανησιακή κουζίνα Κατηγορία:Τρόφιμα με βάση το αβγό
Διαγωνισμός Τραγουδιού Eurovision 2015
Ο Διαγωνισμός Τραγουδιού της Eurovision 2015 ήταν η 60ή έκδοση του Διαγωνισμού Τραγουδιού της Eurovision. Πραγματοποιήθηκε στη Βιέννη της Αυστρίας, μετά τη νίκη της χώρας στο με το τραγούδι "Rise Like a Phoenix" από την Κοντσίτα Βουρστ. Ήταν η δεύτερη φορά που η Αυστρία φιλοξένησε το διαγωνισμό, με την τελευταία φορά να είναι το. Με τη διοργάνωση να αναλαμβάνουν η Ευρωπαϊκή Ραδιοτηλεοπτική Ένωση (EBU) και ο εθνικός διοργανωτικός ραδιοτηλεοπτικός φορέας Österreichischer Rundfunk (ORF), ο διαγωνισμός διεξήχθη στο Wiener Stadthalle και αποτελούνταν από δύο ημιτελικούς στις 19 και στις 21 Μαΐου και τον τελικό στις 23 Μαΐου 2015. Τα τρία ζωντανά σόου παρουσίασαν οι Μίριαμ Βάισελμπραουν, Άλις Τούμλερ και Αραμπέλλα Κισμπάουερ, ενώ η Κοντσίτα Βουρστ παρουσίασε από το πράσινο δωμάτιο.